# Jeesus on ilon lähde kaikille - Sanan Suvipäivillä iloitaan kristittyjen ydinsanomasta

## 13.–15.6. Lohjan Vivamossa

*Kansan Raamattuseuran Sanan Suvipäivät avaa ovensa kaikille, jotka haluavat kokea ja pohtia elämän merkityksellisiä asioita, hengellisyyttä ja löytää Raamatun sanoman omakohtaisesti. Kolmipäiväisten Suvipäivien teemana on ’Ilon lähteellä’.*

## Raamatun ilosanoma kuuluu kaikille

* Keskitymme evankeliumin aarteeseen kolmen päivän ajan. Kutsumme mukaan niin ne, jotka eivät vielä tunne Jeesusta, kuin ne, jotka jo tuntevat hänet. Kokoonnumme kaikki yhteen, yhteisen ilon lähteelle, kertoo Kansan Raamattuseuran seurakuntapalveluiden johtaja **Lea Kujanpää**. Hän toivoo, että paikalle löytäisivät erityisesti ne, jotka eivät ole aiemmin tapahtumassa vierailleet.

Vieraina on tunnettuja puhujia ja inspiroivia esiintyjiä, kuten **Pekka Simojoki**, arkkipiispa **Tapio Luoma**, **Gospel Power** -yhtye, **Elina Vettenranta**, kansanedustaja **Jarno Limnéll**, työelämävalmentaja **Ira Lange**, toiminnanjohtaja **Petri Merenlahti***,* tutkija **Hanna Wass**, yrittäjä **Tapio Aaltonen**, psykologi **Ilona Rauhala**, Agape Europen johtajat **Javier Garcia** ja **Gema Perez** sekä Espoon piispa **Kaisamari Hintikka**.

## Ilosanoman ytimessä

Raamatun ydinsanomaan syvennytään Suvipäivillä monella tavalla. Luvassa on keskusteluja ja ohjelmaa evankelioinnin työstä Suomessa, Intiassa ja Euroopassa. Sanafoorumeissa pohditaan miten Raamatun sanoma voi olla avain ajankohtaisissa haasteissa kuten turvallisuudessa ja johtamisessa.Evankeliointityön käytäntöihin pääsee tutustumaan Evankelioinnin työpajassa. Vivamon Raamattukylän Rohkea Tuomas -musiikkinäytelmä puolestaan kertoo elävästi yhden maailman merkittävimmän evankelistan tarinan. Raamattuteltassa tutustumme syvällisesti Jeesukseen Luukkaan evankeliumin pohjalta suunnitellussa luentosarjassa. Sen lisäksi Suvipäivillä on useita eri aiheisia raamattutunteja.

## Musiikkia, Lastenkylän ohjelmaa ja pakopelejä

Musiikin iloa tarjoavat Gospel Power -yhtye suuren orkesterin ja juhlakuoron kanssa avajaiskonsertissa sekä Pekka Simojoki & co, joka konsertoi lauantaina. Suurin niistä on rakkaus -konsertissa kuullaan muun muassa hengellisiä tangoja Elina Vettenrannan, **Karri Perälän** ja **Matteus Mykkäsen** esittämänä. Musiikkipitoinen Ilta evankeliumille -juhlahuipentaa lauantaipäivän Kansan Raamattuseuran 80-vuotisen taipaleen kunniaksi samoin kuin sunnuntaina pidettävä **Kaisa Tuikkasen** Vivamon kirkolle säveltämä juhlamessu. Vivamon Lastenkylässä ilo pirskahtelee Pyhän lapsen kirkon 10-vuotisjuhlan, **Anna-Mari Kaskisen** käsikirjoittaman lasten näytelmän, Suuri suunnitelma -konsertin ja muun mukavan puuhastelun lomassa. Nuorien ja nuortenmielisien ohjelmaan kuuluu muun muassa pakopelihaasteita ja raamattutunteja.

## 80-vuotta evankeliumin julistusta

Suvipäiväviikonloppuna juhlitaan vuosikymmenten arvokasta työtä, jota Kansan Raamattuseurassa on tehty ja jota lukuisat lähettäjät vapaaehtoiset ovat tukeneet.

* Kansan Raamattuseura on ollut uutta etsivä ilosanoman kertoja jo 80 vuotta. Juhlavuosi on toiminnallemme tärkeä taitekohta, onhan luterilainen kirkko julkaissut juuri Seuraa minua -toimintaohjeet evankeliumin työlle. Olemme olleet mukana laatimassa niitä ja jatkamme työtä evankelioimisen lisäämiseksi seurakunnissa, kertoo Kansan Raamattuseuran toiminnanjohtaja **Kalle Virta.**

Lisätiedot ja tiedustelut

* Sanan Suvipäivät järjestää Kansan Raamattuseura
* Ohjelma ja lisätiedot osoitteessa suvipaivat.fi
* Tapahtumapaikka Vivamon loma- ja kurssikeskus, Vivamontie 2, Lohja
* Sanan Suvipäivien striimit osoitteessa suvipaivat.fi
* Lippuja maksullisiin ohjelmiin Tiketistä, tiketti.fi
* Kansan Raamattuseura, p. 0207 681 610 tai lea.kujanpaa@sana.fi,   
  kalle.virta@sana.fi, tarja.saarinen@sana.fi